
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 27 aprilie 2010
Pl.x.115/2010


AVIZ
asupra propunerii legislative “Legea educaţiei naţionale” 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă “Legea educaţiei naţionale”,  trimisă cu adresa nr. Pl.x.115 din 19 aprilie 2010, înregistrată cu nr.31/319 din 19 aprilie 2010. 

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările ulterioare.

Propunerea legislativă are ca obiect de reglementare asigurarea cadrului legal pentru exercitarea dreptului fundamental la învăţătură, stabilind organizarea, structura, funcţiile, conducerea şi finanţarea unitară a învăţământului românesc.

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă în şedinţa din 27 aprilie 2010.

Membrii comisiei au examinat iniţiativa legislativă supusă avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.441 din 15 aprilie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative “Legea educaţiei naţionale”.
 În raport de obiectul şi conţinutul reglementării, propunerea legislativă face parte din categoria legilor organice, fiind incidente dispoziţiile art.73 alin.(3) lit. n) din Constituţia României, republicată.

                      PREŞEDINTE,                          
 SECRETAR,

                        Daniel Buda                               Gabriel Andronache

Consilier parlamentar,
Rodica Penescu

